CELEX: C2007/283/58
Language: da
Date: 2007-11-24 00:00:00
Title: Sag T-360/07 P: Appel iværksat den 19. september 2007 af Kommissionen for De Europæiske Fællesskaber til prøvelse af dom afsagt den 5. juli 2007 af Retten for EU-personalesager i sag F-26/06, Abarca Montiel m.fl. mod Kommissionen

24.11.2007   
            
            
               DA
            
            
               Den Europæiske Unions Tidende
            
            
               C 283/31
            
         Appel iværksat den 19. september 2007 af Kommissionen for De Europæiske Fællesskaber til prøvelse af dom afsagt den 5. juli 2007 af Retten for EU-personalesager i sag F-26/06, Abarca Montiel m.fl. mod Kommissionen
   (Sag T-360/07 P)
   (2007/C 283/58)
   Processprog: fransk
   Parter
   
      Appellant: Kommissionen for De Europæiske Fællesskaber (ved D. Martin og L. Lozano Palacios, som befuldmægtigede)
   
      De andre parter i appelsagen: S. Abarca Montiel (Wauthier-Braine, Belgien), K. Adams (Wavre, Belgien), M. Alvarez y Bejerano (Sint-Pieters-Leeuw, Belgien), C. Baesens (Bruxelles, Belgien), C. Blancke (Bruxelles, Belgien), V. Bruneel (Kampenhout, Belgien), G. Butera (Rebecq, Belgien), C. Clarie (Denderhoutem, Belgien), G. Gallo (Zellik-Asse, Belgien), C. Gilis (Ganshoren, Belgien), I. Gillard (Gingelom, Belgien), C. Kremer (Laeken, Belgien), D. Maris (Schaerbeek, Belgien), M. Menacho y Sanchez (Zellik-Asse, Belgien), R. Thiry (Herstal, Belgien), S. Timmermans (Bruxelles, Belgien), R. Tuts (Boutersem, Belgien), E. Tzikas (Anderlecht, Belgien), C. Van Droogenbroeck (Eghezee, Belgien), C. Willems (Liernu, Belgien)
   Appellantens påstande
   
               —
            
            
               Retten for EU-personalesagers dom af 5. juli 2007 i sag F-24/06 ophæves.
            
         
               —
            
            
               Sagen hjemvises til Retten for EU-personalesager.
            
         
               —
            
            
               Afgørelsen om sagens omkostninger udsættes.
            
         
               —
            
            
               Subsidiært, ophæves Retten for EU-personalesagers dom af 5. juli 2007 i sag F-24/06 og Domstolen træffer afgørelse i realiteten og giver Kommissionen medhold i dens påstande for førsteinstansen, og følgelig frifindes Kommissionen i sag F-24/06. S. Abarca Montiel m.fl. tilpligtes at betale sagens omkostninger.
            
         Anbringender og væsentligste argumenter
   Ved dom afsagt den 5. juli 2007 af Retten for EU-personalesager i sag F-24/06, Abarca Montiel m.fl. mod Kommissionen annullerede Retten de afgørelser, hvorved de indstævntes indplacering og aflønning som kontraktansatte blev fastsat. De indstævnte, der tidligere var arbejdstagere under belgisk ret, blev ansat som barneplejersker (»puércultrices«) som følge af en ændring af ansættelsesvilkårene for de øvrige ansatte i Fællesskaberne.
   Kommissionen har med sit første anbringende gjort gældende, at Personaleretten begik en retlig fejl, for så vidt som den tilsidesatte rækkevidden af ligebehandlingsprincippet ved sin fortolkning af de relevante bestemmelser, bl.a. for så vidt angår Kommissionens standpunkt om, at familieydelser indgår i begrebet vederlag.
   Med sit andet anbringende har Kommissionen gjort gældende, at Personalerettens dom er behæftet med en begrundelsesmangel, idet Retten ikke har udtalt sig om begrebet vederlag.